# **СЛУЖБЕНИ ГЛАСНИК**

ОПШТИНА ЈЕЗЕРО

**Година XXII број 16 09.12.2022. год.**

**С К У П Ш Т И Н А О П Ш Т И Н Е**

**74.**

**На основу члана 39. Закона о локалној самоуправи ( „Службени гласник Републике Српске“, број: 97/16, 36/19 и 61/21 ), члана 36. став 2. и члана 87. Статута општине Језеро („Службени гласник општине Језеро“, број: 08/17 и 05/21 ), члана 103. Пословника о раду Скупштине општине Језеро („Службени гласник општине Језеро“, број 08/17 ) Скупштина општине Језеро на 14. сједници, одржаној дана 09.12.2022. године, донијела је:**

**З А К Љ У Ч А К**

**1. Усваја се Извод из записника са првог дијела 13. сједнице Скупштине општине Језеро (20.10.2022. год.), Извод из записника са другог дијела 13. сједнице Скупштине општине Језеро (24.10.2022. год.), и Извод из записника са 1.Тематске сједнице Скупштине општине Језеро (18.11.2022. год.).**

**2. Овај Закључак ступа на снагу осмог дана од дана објављивања у „Службеном гласнику општине Језеро“.**

**Број: 010-013-1028/22 Предсједник СО-е**

**Датум: 09.12.2022. године Драгана Карага с.р.**

**75.**

**На основу члана 39. Закона о локалној самоуправи ( „Службени гласник Републике Српске“, број 97/16, 36/19 и 61/21), члана 36. и 87. Статута општине Језеро ( „Службени гласник општине Језеро“, број 08/17 и 05/21) и члана 137. Пословника о раду Скупштине општине Језеро ( „Службени гласник општине Језеро“, број: 08/17), Скупштина општине Језеро на 14. сједници одржаној дана 09.12.2022. године, донијела је**

**З А К Љ У Ч А К**

1. **Оправдава се одсуство одборнику Дејану Пекезу са 14. сједнице Скупштине општине Језеро која је одржана дана 09.12.2022 године.**
2. **Овај закључак ступа на снагу даном доношења, а биће објављен у „Службеном гласнику општине Језеро“.**

**Број: 010-013-1029/22 Предсједник СО-е**

**Датум: 09.12.2022. године Драгана Карага с.р.**

**76.**

**На основу члана 39. Закона о локалној самоуправи ( „Службени гласник Републике Српске“, број 97/16, 36/19 и 61/21), члана 36. и 87. Статута општине Језеро ( „Службени гласник општине Језеро“, број 08/17 и 05/21) и члана 137. Пословника о раду Скупштине општине Језеро ( „Службени гласник општине Језеро“, број: 08/17), Скупштина општине Језеро на 14. сједници одржаној дана 09.12.2022. године, донијела је**

**З А К Љ У Ч А К**

1. **Оправдава се одсуство одборнику Кенану Омићу са 14. сједнице Скупштине општине Језеро која је одржана дана 09.12.2022 године.**
2. **Овај закључак ступа на снагу даном доношења, а биће објављен у „Службеном гласнику општине Језеро“.**

**Број: 010-013-1030/22 Предсједник Со-е**

**Датум: 09.12.2022. године Драгана Карага с.р.**

**77.**

**На основу члана 31. и 33. Закона о буџетском систему РС (Службени гласник РС, број 121/12, 52/14, 103/15 и 15/16), члана 39. Закона о локалној самоуправи (Службени гласник РС, број 97/16) и члана 36. Статута општине Језеро (Службени гласник општине Језеро број 8/17) Скупштина општине Језеро на својој 14. сједници одржаној дана 09.12.2022. године, донијела је**

**ЗАКЉУЧАК**

**О ПРИХВАТАЊУ НАЦРТА ОДЛУКЕ О УСВАЈАЊУ РЕБАЛАНСА**

**БУЏЕТА ОПШТИНЕ ЈЕЗЕРО ЗА 2022.ГОДИНУ**

**Члан 1.**

**Скупштина општине прихвата Нацрт одлуке о усвајању Ребаланса буџета општине Језеро за 2022. годину у износу од 1.542.572,00 КМ и упућује на јавну расправу, ради прибављања примједби , мишљења и приједлога.**

**Прихватају се препоруке на Нацрт Ребаланса буџета општине Језеро за 2022. годину упућене од стране Министарства финансија Републике Српске.**

**Члан 2.**

**Јавна расправа ће бити спроведена у року од пет дана.**

**Укупни приходи из члана 1. Одлуке у износу од 1.007.000,00 КМ, примици за нефинансијску имовину у износу од 15.000,00 КМ, остали примици у износу од 17.000,00 КМ и суфицит из ранијег периода у износу од 503.572,00 КМ распоређују се на:**

**-укупне текуће расходе у износу од 720.600,00 КМ,**

**-издатке за нефинансијску имовину у износу од 739.472,00 КМ,**

**-издатке за отплату кредита у износу од 65.500,00 КМ ,**

**-остале издатке у износу 17.000,00 КМ.**

**Члан 3.**

**Јавна распава на тему Нацрта Ребаланса буџета општине Језеро за 2022.годину одржаће се дана 15.12.2022. године у Скупштинској сали у згради Општине Језеро са почетком у 12:00 часова.**

**Члан 4.**

**Задужује се начелник општине и Општинска управа да проведу Јавну расправу на Нацрт Ребаланса буџета општине Језеро за 2022.годину.**

**Члан 5.**

**Овај закључак ступа на снагу осмог дана од дана објављивања у Службеном гласнику општине Језеро.**

**Број: 010-013-1031/22 Предсједник СО-е**

**Дана, 09.12.2022.године Драгана Карага с.р.**

**Нацрт Ребаланса буџета општине Језеро за 2023.годину се налази у при**

**логу Службеног гласника**

**78.**

**На основу члана 31. и 33. Закона о буџетском систему РС (Службени гласник РС, број 121/12, 52/14, 103/15 и 15/16), члана 39. Закона о локалној самоуправи (Службени гласник РС, број 97/16) и члана 36. Статута општине Језеро (Службени гласник општине Језеро број 8/17) Скупштина општине Језеро на својој 14. сједници одржаној дана 09.12.2022.године, донијела је**

**ЗАКЉУЧАК**

**О ПРИХВАТАЊУ НАЦРТА ОДЛУКЕ О УСВАЈАЊУ ПЛАНА**

**БУЏЕТА ОПШТИНЕ ЈЕЗЕРО ЗА 2023.ГОДИНУ**

**Члан 1.**

**Скупштина општине прихвата Нацрт буџета општине Језеро за 2023. годину у износу од 921.500,00 КМ и упућује на јавну расправу ради прибављања примједби , мишљења и приједлога.**

**Прихватају се препоруке на Нацрт Плана буџета општине Језеро за 2023. годину упућене од стране Министарства финансија Републике Српске.**

**Члан 2.**

**Јавна расправа ће бити спроведена у року од пет дана.**

**Укупни приходи из члана 1. Одлуке у износу од 878.000,00 КМ, примици за нефинансијску имовину у износу од 28.500,00 КМ и остали примици у износу од 15.000,00 КМ распоређују се на:**

**-укупне буџетске расходе у износу од 730.600,00 КМ,**

**-издатке за нефинансијску имовину у износу од 110.400,00 КМ,**

**-издатке за отплату кредита у износу од 65.500,00 КМ ,**

**-остале издатке у износу 15.000,00 КМ.**

**Члан 3.**

**Јавна распава на тему Нацрта Плана буџета општине Језеро за 2023.годину одржаће се дана 15.12.2022.године у Скупштинској сали у згради Општине Језеро са почетком у 12:00 часова.**

**Члан 4.**

**Задужује се начелник општине и Општинска управа да проведу Јавну расправу на Нацрт Плана буџета општине Језеро за 2023.годину.**

**Члан 5.**

**Овај закључак ступа на снагу осмог дана од дана објављивања у Службеном гласнику општине Језеро.**

**Број: 010-013- 1032/22 Предсједник СО-е**

**Дана, 09.12.2022.године Драгана Карага с.р.**

**Нацрт Плана Буџета општине Језеро за 2023.годину се налази у прилогу Службеног гласника**

**79.**

**На основу члана 39. Закона о локалној самоуправи (Сл. гласник Републике Српске број: 97/16 и 36/19), члана 89.став 8. Закона о шумама ( Сл. гласник Републике Српске број: 75/08 и 60/13) и члана 36.Статута општине Језеро ( Сл. гласник општине Језеро број: 08/17) Скупштина општине Језеро на 14. сједници одржаној дана 09.12.2022. године усвојила јe**

**Годишњи план о утрошку средстава**

**од шумске ренте на подручју општине Језеро у 2022. години**

**I**

**Усваја се предложени Годишњи план о утрошку средстава од ренте на подручју општине Језеро за 2022. годину у укупном износу од 21.804,26 КМ.**

**II**

**Сагласност на Приједлог Годишњег плана утрошка средстава од ренте на подручју општине Језеро за 2021.годину дата је од стране Министарства пољопривреде, шумарства и водопривреде Републике Српске број 12.06.2-332-730/21 дана 19.07.2021. године.**

**III**

**Чланом 89. Закона о шумама Републике Српске („Службени гласник Републике Српске“, број: 75/08 и 60/13) средства прикупљена од ренте користе се на основу Годишњег плана о утрошку намјенских средстава које доноси надлежни орган јединице локалне самоуправе, уз претходно прибављену сагласност надлежног Министарства.**

**Наведена средства из члана I уложиће се у санацију, односно насипање и машински ископ земље локалног макадамског пута у насељеном мјесту Присоје, дионица од Шајинове куће до куће Јовановић Пере (веза Предмјер и предрачун радова предузећа Мркоњићпутеви д.о.о.Мркоњић Град – дио у вриједности од 15.080,00 КМ).**

**IV**

**Овај План о утрошку средстава ступа на снагу даном доношења и биће објављен у Службеном гласнику општине Језеро.**

**Број: 01-013-1033/22 Предсједник СО-е**

**Дана: 09.12.2022.године Драгана Карага с.р.**

**80.**

**На основу члана 39. Закона о локалној самоуправи ( „Службени гласник Републике Српске“, број: 97/16, 36/19 и 61/21), члана 36. Статута општине Језеро ( „Службени гласник општине Језеро“, број : 08/17, 05/21), члана 137. став 1, и члана 138. став 7. Пословника о раду Скупштине општине Језеро ( „Службени гласник општине Језеро“, број : 08/17 ), на основу Закључка Скупштине општине Језеро: 010-013-897/22 ( „Службени гласник Општине Језеро“, број: 14/22) Скупштина општине Језеро на 14. сједници одржаној дана 09.12.2022. године, донијела је**

**Р Ј Е Ш Е Њ Е**

**о именовању Радног тијела**

**1. Именује се Радно тијело за спровођење Закључка Скупштине општине Језеро којим се од Министарства енергетике и рударства Републике Српске тражи хитна обустава радова геолошких истраживања и укидање рјешења о геолошким истраживањима у дијелу која се односе на територију општине Језеро ( у даљем тексту: Радно тијело ) у сљедећем саставу :**

**1) Предсједник Скупштине општине Језеро, Драгана Карага,**

**2) Представник СНСД-а и Начелник Општине Језеро, Снежана Ружичић,**

**3) Представник ПДП-а, Милан Кутањац,**

**4) Представник СП, Жељка Јоветић,**

**5) Представник ДНС-а, Илија Качар,**

6) **Представник СДП-а, Кенан Омић,**

**7) Представник Странке за БиХ, Шевал Рибић.**

**2. Задатак Радног тијела је да преузме све правне радње за спровођење овог закључка и да информише одборнике, скупштину општине Језеро и јавност о предузетим радњама у року од 7 дана након добијања одговора од стране Министарства енергетике и рударства Републике Српске, и да одмах извјести све одборнике Скупштине општине и јавност.**

**3. Ово рјешење ступа на снагу даном доношења и биће објављено у „Службеном гласнику општине Језеро“.**

**О б р а з л о ж е њ е**

**Дана 20.10.2022. године Скупштина општине Језеро једногласно је усвојила Закључак број: 010-013-897/22, којим се од Министарства енергетике и рударства Републике Српске тражи хитна обустава радова геолошких истраживања и укидање рјешења о геолошким истраживањима у дијелу која се односе на територију општине Језеро.**

**Наведеним Закључком обавезује се Скупштина општине Језеро да именује Радно тијело које ће чинити Предсједник скупштине, Начелник општине и по један представник сваког политичког субјекта заступљеног у садашњем мандату скупштине општине Језеро, а које ће имати обавезу да преузме све радње у вези са спровођењем донесеног закључка и да информише одборнике, Скупштину општине Језеро и јавност о свим предузетим радњама најкасније у року од 7 дана.**

**Број:010-013-1034/22 Предсједник СО-е**

**Датум: 09.12.2022. године Драгана Карага с.р.**

**81.**

**На основу члана 39. став 2. Закона о локалној самоуправи ( „Службени гласник Републике Српске“, број: 97/16, 36/19 и 61/21), члана 36. став 2. и 87. Статута општине Језеро ( „Службени гласник општине Језеро“, број: 08/17 и 05/21 ), Скупштина општине Језеро на 14. сједници одржаној дана 09.12.2022. године, д о н и ј е л а је**

**З А К Љ У Ч А К**

**Члан 1.**

**Којим се утврђује да се Републичком јавном тужилаштву упути ургентан допис и тражи информација у вези са статусом предмета који се односи на контејнер који је власништво општине Језеро и привремено додијељен на кориштење Фати Карић из Језера, и који је отуђен од стране извршиоца кривичног дјела окарактерисаног по два основа као кривично дјело „Тешка крађа“ и кривично дјело „Оштећење туђе ствари“ дана 05.12.2020. године, којим су оштећена лица том приликом Карић Фата и Општина Језеро.**

**Члан 2.**

**Овај Закључак ступа на снагу даном доношења и биће објављен у „Службеном гласнику општине Језеро“.**

**Број: 010-013-1035/22 Предсједник СО-е**

**Датум: 09.12.2022. године Драгана Карага с.р.**

**82.**

**На основу члана 39. став 2. Закона о локалној самоуправи ( „Службени гласник Републике Српске“, број: 97/16, 36/19 и 61/21), члана 36. став 2. и 87. Статута општине Језеро ( „Службени гласник општине Језеро“, број: 08/17 и 05/21 ), Скупштина општине Језеро на 14. сједници одржаној дана 09.12.2022. године, д о н и ј е л а је**

**З А К Љ У Ч А К**

**Члан 1.**

**Којим се утврђује да се Министарству енергетике и рударства Републике Српске упути ургентан допис којим се тражи одговор на Закључак број: 010-013-897/22 од дана 20.10.2022. године који је достављен министарству и тражи хитан састанак министра са Радном групом која је именована Рјешењем број: 010-013-1034/22 од дана 09.12.2022. године.**

**Члан 2.**

**Овај Закључак ступа на снагу даном доношења и биће објављен у „Службеном гласнику општине Језеро“.**

**Број: 010-013-1036/22 Предсједник СО-е**

**Датум: 09.12.2022. године Драгана Карага с.р.**

**НАЧЕЛНИК**

**22.**

**На основу члана 82. став 3. Закона о локалној самоуправи (,,Службени гласник Републике Српске“ број: 97/16, 36/19 и 61/21), члана 67. и 88. Статута општине Језеро ( „Службени гласник општине Језеро“, број: 08/17, 05/21) Начелник општине доноси:**

**ПЛАН СИГУРНОСТИ ЛИЧНИХ ПОДАТАКА**

**У ОПШТИНИ ЈЕЗЕРО**

**ПОГЛАВЉЕ I**

**Члан 1.**

**( Предмет )**

**Планом сигурности личних података прописују се организационе и техничке мјере у Општини Језеро ( у даљем тексту: Општина ) у вези са обрадом личних података.**

**Члан 2.**

**( Појмови )**

**Поједини појмови кориштени у овом Плану имају исто значење као појмови дефинисани у Закону о заштити личних података и позитивним прописима донесеним на основу истог.**

**ПОГЛАВЉЕ II – ПРИМЈЕНА ПРИНЦИПА ЗАШТИТЕ ЛИЧНИХ ПОДАТАКА,**

**ОРГАНИЗАЦИОНЕ И ТЕХНИЧКЕ МЈЕРЕ**

**Члан 3.**

**( Примјена основних принципа заштите )**

**1. Организационим и техничким мјерама заштите личних података у Општини осигурава се примјена основних принципа обраде личних података и то: повјерљивости, интегритета, расположивости, аутентичности, могућности ревизије и транспарентности.**

**2. Организацине и техничке мјере заштите личних података предузимају се у Општини у оквиру повјерених надлежности.**

**Члан 4.**

**( Повјерљивост и интегритет )**

**1. Личним подацима који се обрађују у оквиру надлежности Општине могу приступати само особе које су за то овлаштене.**

**2. Запосленици Општине који врше обраду личних података имају обавезу да осигурају да лични подаци за вријеме обраде остану непромијењени, потпуни и ажурни.**

**3. Запосленици Општине који врше обраду личних података имају обавезу да чувају тајност личних података и придржавају се утврђеног начина осигурања истих.**

**4. Обавеза чувања тајности личних података остаје на снази и након престанка радног односа, односно одређеног задатка.**

**5. Овлаштене особе из става 1. овог члана дисциплински су одговорне за сваки вид злоупотребе личних података који су им доступни.**

**Члан 5.**

**( Аутентичност и могуће ревизије )**

**1. Особе које обављају послове обраде личних података у поступку обраде истих утврђују поријекло личних података, похрањујући доказе о томе, који се дају на увид у поступку надзора над примјеном прописа из ове области.**

**2. Обрађени лични подаци могу случају потребе бити подвргнути ревизији којом се утврђује ко је, када, које личне податке и на који начин обрађивао, након чега се на основу изведених доказа врши ревизија података.**

**Члан 6.**

**( Расположивост и транспарентност )**

**1. Особе које обављају послове обраде личних података и администратирање збирки личних података, одговорне су за доступност и расположивост личних података, те исправност њихове обраде.**

**2. Сваки поступак при обради личних података мора бити потпун, ажуран и на одговарајући начин евидентиран.**

**Члан 7.**

**( Организационе мјере заштите )**

**1. Обрада личних података врши се у адекватно опремљеним радним просторијама Општине.**

**2. Општина је дужна осигурати да се лични подаци, који се воде у писаној форми, чувају у ормарићима под кључем, те да приступ тим подацима имају само овлаштене особе запослене у Општини, а које обављају послове обраде и администрирања личних података и који су адекватно обучене за обављање ових послова.**

***Техничке мјере заштите***

**Члан 8.**

**( Техничке мјере заштите унутар радних просторија Општине )**

**1. Опрема унутар радних просторија, у коју се одлажу документи који садрже личне податке закључава се у нерадно вријеме и тако се онемогућава приступ неовлаштеним лицима. Кључеви од опреме одлажу се на мјесто доступно само запосленицима Општине.**

**Члан 9.**

**( Техничке мјере у аутоматској обради личних података )**

**1. Лични подаци који се обрађују путем аутоматске обраде осигуравају се техничким мјерама и то:**

**а) употреба корисничких имена и лозинки састављених од комбинације са минимумом од седам карактера, бројева или слова;**

**б) ограничавањем приступа извршиоцима само до дијелова система потребних извршиоцу за извршавање његових радних задатака;**

**в) аутоматским одјављивањем са система по истеку периода неактивности у трајању од петнаест минута, тако да је за поновно активирање потребно уписати корисничко име и лозинку;**

**г) осигуравањем да се компјутерска, програмска и остала неопходна опрема, на електромагнетску мрежу, прикључује путем уређаја за непрекидно напајање.**

**Члан 10.**

**( Мјере физичке заштите просторија у којима се врши аутоматска обрада података )**

**1. Општина ће осигурати одговарајуће мјере техничке заштите просторија у којима се налази центар за обраду података и друге просторије у којима се воде или обрађују збирке личних података.**

**2. Улазак у просторије центра за обраду података је омогућен искључиво службенику задуженом за информационе технологије Општине. Остали запослени или треће особе, могу ући у центар за обраду података само по овлаштењу службеника задуженог за информационе технологије, и то уз његову пратњу.**

**Члан 11.**

**( Организационе мјере код аутоматске обраде )**

**Општина проводи организационе мјере заштите личних података који се обрађују аутоматски тиме што осигурава:**

**а) потпуну тајност и сигурност лозинки и осталих форми за идентификацију приступа личним подацима;**

**б) свако изношење било којег медија који садржи личне податке ван радних просторија мора бити са посебном дозволом начелника како не би дошло до губљења или незаконитог кориштења.**

**Забрањено је похрањивање личних података на приватне преносиве медије;**

**в) да слање личних података путем електронске поште представља неприхватљиву употребу електронске поште која ће бити санкционисана у складу са интерним прописима о дисциплинској одговорности;**

**г) мјере физичке заштите радних просторија и опреме гдје се обрађују подаци;**

**д) поштовање техничких упутстава при инсталирању и кориштењу опреме која служи за обраду личних података. Службеник задужен за информационе технологије ће досљедно поштовати упутства при инсталирању опреме која служи за обраду личних података.**

**Члан 12.**

**( Обавезна употреба јединствених корисничких имена и пропусница за приступ систему )**

**1. Приступ подацима похрањеним у збиркама личних података дозвољен је употребом додијељеног јединственог корисничког имена и лозинке.**

**2. Укинуто корисничко име не смије се додијелити другом лицу.**

**3. Корисничко име и припадајућа лозинка не смију се одати или дати другом лицу. Сваки корисник информационог система је одговоран за постављање и употребу лозинке корисничког налога који користи, те исту не смије на било који начин откривати другима. У супротном, сматрат ће се да је извршена повреда службене дужности.**

**4. Прву лозинку за креирани налог поставља администратор збирке личних података приликом креирања корисничког имена.**

**Члан 13.**

**( Особа одговорна за заштиту личних података )**

**За уредно провођење мјера осигурања, похрањивања и заштите личних података одговарају особе које врше обраду истих збирки личних података.**

**Члан 14.**

**( Особе овлаштене за додјељивање корисничких имена и лозинки )**

**Службеник задужен за информационе технологије је овлаштен за додјељивање и уклањање корисничких имена и додјељивање лозинки особама овлаштеним за рад усистему, а којима је дозвољен приступ збиркама личних података.**

**ПОГЛАВЉЕ III – ПРЕЛАЗНЕ И ЗАВРШНЕ ОДРЕДБЕ**

**Члан 15.**

**( ступање на снагу )**

**Овај План сигурности личних података у Општини Језеро ступа на снагу даном доношења и биће објављен у „Службеном гласнику општине Језеро“.**

**Број : 01-014-1041/22 Начелник општине**

**Дана, 06.12.2022. године Снежана Ружичић с.р.**

**23.**

**На основу члана 82. став 3. Закона о локалној самоуправи (,,Службени гласник Републике Српске“ број: 97/16, 36/19 и 61/21), у складу са чланом 11. став 3. Закона о заштити личних података ( “Службени гласник БиХ“, бр. 49/06, 76/11 и 89/11 ), члана 67. и 88. Статута општине Језеро ( „Службени гласник општине Језеро“, број: 08/17, 05/21) Начелник општине доноси:**

**ПРАВИЛНИК О ПРОВОЂЕЊУ**

**ЗАКОНА О ЗАШТИТИ ЛИЧНИХ ПОДАТАКА**

**У ОПШТИНИ ЈЕЗЕРО**

**I Опште одредбе**

**Члан 1.**

**( Предмет Правилника )**

**Правилником о провођењу одредби Закона о заштити личних података у Општини Језеро (у даљем тексту: Правилник) прописују се правила и процедуре у Општини Језеро (у даљем тексту: Општина) за примјену основних начела законите обраде личних података у Општини, поступак давања личних података кориснику, правила за остваривање права носитеља података, начин и поступак вођења евиденција прописаних Законом о заштити личних података (у даљем тексту: Закон), те поступак доношења Плана сигурности података у Општини.**

**Члан 2.**

**( Дефиниција )**

**Изрази који се користе у овом Правилнику имају исто значење као у Закону.**

**II Примјена основних принципа законите обраде личних података**

**Члан 3.**

**( Законитост и правичност )**

**Општина води следеће збирке личних података:**

1. **Евиденцију о запосленим на основу Закона о раду и Закона о државним службеницима и намјештеницима;**
2. **Евиденцију о обрачуну и исплатама плата и накнада запослених у Општини;**
3. **Евиденцију података конкурсних процедура у Општини на основу Правилника о јединственим правилима и процедури јавне конкуренције за запошљавање и постављање државних службеника;**
4. **Евиденција о обукама запослених;**
5. **Евиденција о исплати накнаде по разним уговорима на основу Закона о облигационим односима и Закона о раду.**

**Члан 4.**

**( Сврха обраде )**

**Сврха обраде личних података садржаних у збиркама личних података из члана 3. овог Правилника произилази из закона и подзаконских аката који представљају правни основ за њихову обраду.**

**а) Лични подаци у Евиденцији о запосленима обрађују се у сврху регулирања радно правног статуса, те права и обавеза радника упослених у Општини, у складу са Законом о раду Републике Српске.**

**б) Лични подаци у Евиденцији о обрачуну и исплатама плата и накнада обрађују се у сврху исплате плате и других накнада запосленим, те у сврху испуњавања обавеза које Општина као буџетка организација има према другим државним органима и институцијама у складу са законима који се односе на ову област.**

**в) Лични подаци у Евиденцији о конкурсним процедрама обрађују се у сврху обраде личних података кандидата који се пријављују на јавни конкурс који спроводи Општина.**

**г) Лични подаци у Евиденцији о обукама запослених прикупљају се и обрађују ради провођења обуке за стручно усавршавање и оспособљавање према потребама Општине.**

**д) Лични подаци у Евиденцији о исплати накнаде по разним уговорима прикупљају се и обрађују у сврху ангажовања физичких лица за потребе извођења одређених активности које нису предмет јавних набавки у складу са Законом о јавним набавкама БиХ, у складу са Законом о раду и Законом о облигационим односима.**

**Члан 5.**

**( Мјера и обим )**

**Податке у збиркама личних података из чланка 3. овог Правилника Општина обрађује у обиму који је утврђен у прописима који представљају правни основ за вођење ових евиденција.**

**а) Евиденција о запосленима води се у облику административног досјеа за сваког државног службеника и намјештеника посебно и у облику књиге о упосленим и садржи следеће врсте личних података: име и презиме, име оца, дан, мјесец и година рођења, спол, ЈМБ, адреса пребивалишта, држављанство, националност, врста и степен стручне спреме, о невођењу казненог поступка, о здравственој способности за обављање одређених послова, о оцјени рада, о претходном радном стажу, о регулисању војне обавезе, да није отпуштен из државне службе као резултат дисциплинске мјере у последње три године прије запослења и да није обухваћен одредбом члана IX 1. Устава Босне и Херцеговине, датум заснивања радног односа, датум престанка радног односа, о дисциплинским мјерама, о годишњем одмору, о новчаној награди, породични статус, подаци о осигураним члановима породице.**

**б) Евиденција о обрачуну и исплатама плата и накнада води се у облику различитих извјештаја на мјесечном и годишњем нивоу и садржи следеће врсте личних података:**

**име, име оца и презиме, спол, ЈМБ, број социјалног осигурања, квалификација, општина**

**становања запосленог, адреса становања запосленог, општина становања породице, општина ПИО, општина здравства, општина доприноса за запошљавање, радно мјесто, категорија овлашћења, датум запослења, претходни стаж, банка, трансакциони рачун банке, рачун запосленог, врста плаћања, платни разред и основни коефицијент, подаци о приходима, порезима и доприносу, о присуствовању на послу, о боловању, о износу бруто и нето плате и накнадама.**

**в) Евиденција о подацима о конкурсним процедурама води се у облику регистра конкурсних процедура и садржи следеће врсте података: име и презиме кандидата, име оца, дјевојачко презиме ( за жене ) , датум и мјесто рођења, брачни статус, држављанство, националност, адреса становања и мјесто пребивалишта, подаци о образовању ( назив и мјесто завршене школе/факултета и годинс завршетка ), положен стручни испит ( школска спрема, датум и мјесто полагања и број увјерења ), други облици стручног усавршавања у професији, радно искуство ( назив радног мјеста, назив и адреса послодавца, период радног ангажовања ), додатне способности ( познавање страних језика, информатичка писменост ), изјаве кандидата на прописаном обрасцу пријаве на јавни конкурс/интерни оглас.**

**г) Евиденција о обукама запослених води се у облику електронске базе и уносе се следеће врсте личних података: име, презиме, пол, е-маил, телефон, мобилни, Linkedln URL, Facebook URL, Twitter URL, стручна спрема, универзитет, факултет, радно мјесто, најближи тренинг центар, институција, статус запосленог службеника, категорија запосленог, радно мјесто, почетак запослења, е-маил руководиоца, име и презиме руководиоца, подаци о учешћу на обукама.**

**д) Евиденција о исплати накнаде по разним уговорима води се у облику електронске базе и уносе се следеће врсте личних података: име, презиме, адреса, ЈМБ, стручна спрема, општина пребивалишта, банка, трансакцијски рачун банке, рачун физичког лица и износ за исплату.**

**Члан 6.**

**( Тачност и аутентичност )**

**Државни службеник Општине овлаштен за вођење збирке података дужан је правовремено ажурирати податке у збиркама личних података из члана 3. овог Правилника на основу релевантне документације и осигурати доказе о поријеклу личних података.**

**а) Обрада личних података у Евиденцији о обрачуну и исплатама плата и накнада, Евиденција о исплати накнаде по разним уговорима врши се у Служби за финансије и рачуноводство;**

**б) Евиденцији о запосленима, Евиденција о обукама запослених, Евиденција о подацима о конкурсним процедурама врши се у Правној служби Општине;**

**Члан 7.**

**( Рокови за обраду података )**

**Рокови за обраду података у збиркама личних података из члан 3. овог Правилника одређени су како слиједи:**

**а) податке у Евиденцији о запосленим Општина обрађује трајно;**

**б) податке у Евиденцији о обрачуну и исплатама плаћа Општина обрађује трајно;**

**ц) податке у Евиденцији о исплати накнаде по разним уговорима обавеза чувања података је 5 година;**

**д) податке у Евиденцији о обукама запослених обавеза чувања података је 5 година;**

**ђ) податке у Евиденцији о подацима конкурсних процедура обавеза чувања података је 5 година, у случају сазнања да је покренут судски спор исте је дужна чувати до окончања спора.**

**III Давање личних података кориснику и пренос података у иностранство**

**Члан 8.**

**( Давање личних података кориснику )**

**(1) Давање података садржаних у збиркама личних података из члана 3. овог Правилника трећој страни врши се у складу са чланом 17. Закона о заштити личних података (у даљем тексту: Закон) уколико су у питању јавни органи и уколико је истим потребно за извршавање законом утврђене надлежности.**

**(2) Давање података садржаних у збиркама личних података из члана 3. овог Правилника трећој страни, који је правно и физичко лице, врши се у складу са Законом о слободи приступа информацијама.**

**(3) Давање података из евиденције о радницима и евиденције о обрачуну и исплатама плата и накнада врши се институцијама, установама и заводима ради регулисања радно правног статуса као и права и обавеза запослених.**

**Члан 9.**

**( Пренос података у иностранство )**

**Податке из збирки личних података из члана 3. овог Правилника Општина неће преносити у иностранство.**

**IV Остваривање права носитеља података**

**Члан 10.**

**( Поступак по захтјеву носиоца података )**

**(1) По пријему захтјева носиоца података, који се односи на информације у вези обраде његових личних података, Општина носиоцу података доставља одговор у писаној форми у року од 30 дана од дана подношења захтјева, једном годишње без накнаде, у складу са чланом 25. став 1. закона.**

**(2) Осим достављања информације носиоцу података једном годишње без накнаде, Општина уз одговарајућу накнаду, носиоцу података доставља информације у било које вријеме, у складу са чланом 25. став 2. Закона.**

**(3) Општина може одбити захтјев носитеља података, који се односи на информације у вези обраде његових личних података, када је испуњен један од случајева прописан у члану 28. Закона.**

**Члан 11.**

**( Исправке и брисање података )**

**Општина обавјештава носиоца података и друга лица којима су пренесени подаци, о евентуалним исправкама и брисању тих података ако се тиме не нарушава оправдан интерес носиоца података, у складу са чланом 27. Закона.**

**V Евиденција из Закона**

**Члан 12.**

**( Евиденција о збиркама личних података )**

**(1) Општина води евиденцију о свакој збирци личних података из члана 3. овог Правилника, у складу са чланом 13. Закона.**

**(2) Евиденција из става (1) овог члана садржи основне информације о свакој збирци личних података и води се на обрасцу евиденције који је прописан Правилником о начину вођења и обрасцу евиденције о збиркама личних података.**

**Члан 13.**

**( Евиденција о давању личних података кориснику )**

**Општина води евиденцију о личним подацима који су дати кориснику личних података и сврси за коју су дати, у складу са чланом 17. став (5) Закона.**

**Евиденција из става 1. овог члана води се у електронском облику, на обрасцу број 1. који је саставни дио овог Правилника.**

**Члан 14.**

**( Евиденција о одбијеним захтјевима носиоца података )**

**1) Општина води евиденцију о одбијеним захтјевима носиоца података у складу са чланом 26. Закона.**

**2) Евиденција из става 1. овог члана води се у електронском облику на обрасцу број 2. који је саставни дио овог Правилника.**

**Члан 15.**

**( Службеник задужен за вођење евиденција)**

**Евиденције из члана 13. и 14. овог Правилника води Правна служба Општине.**

**VI План безбједности**

**Члан 16.**

**( Поступак доношења Плана безбједности)**

**(1) Општина доноси План безбједности, који садржи техничке и организационе мјере за безбједност података који се обрађују у Општини, у складу са Правилником о начину чувања и посебним мјерама техничке заштите.**

**(2) Процјену адекватности техничких и организационих мјера заштите личних података врши се најмање једном годишње.**

**VII Завршне одредбе**

**Члан 17.**

**(Ступање на снагу)**

**Овај Правилник ступа на снагу даном доношења.**

**Број : 01-014-1040/22 Начелник**

**Дана, 07.12.2022. године Снежана Ружичић с.р.**

**24.**

**На основу члана 59. и члана 82. Закона о локалној самоуправи (“Службени гласник Републике Српске”, број 97/16), члана 67. и 88. Статута општине Језеро (“Службени гласник општине Језеро”, број 08/17), на основу Одлуке о исплaти мјесечног новчаног примања социјално угроженим незапосленим борцима Одбрамбено-отаџбинског рата Републике Српске од прве до пете категорије број: 04/1-012-2-2759/21 од дана 16.09.2021. године, Начелнк општине доноси:**

**Р Ј Е Ш Е Њ Е**

**о именовању Комисије за процјену додјеле мјесечног новчаног примања социјално угроженим незапосленим борцима Одбрамбено-отаџбинског рата Републике Српске од прве до пете категорије**

**Члан I**

**Образује се стручна Комисија за процјену додјеле мјесечног новчаног примања социјално угроженим незапосленим борцима Одбрамбено-отаџбинског рата Републике Српске од прве до пете категорије ( у даљем тексту: Комисија) на територији општине Језеро у саставу:**

1. **Драган Палалић, предсједник комисије;**
2. **Тања Росић, члан и**
3. **Перо Радић, члан.**

**Члан II**

**Задатак Комисије из члана I овог Рјешења је да размарта захтјеве и достављену документацију, и да у року од 30 дана од дана пријема захтјева утврди листу подносилаца захтјева који испуњавају услове за добијање мјесечног новчаног примања и листу подносилаца захтјева чији су захтјеви непотпуни, неблаговремени или неосновани.**

**Члан III**

**Стручна Комисија је дужна да у складу са условима за одобравање мјесечног новчаног примања у што краћем року ријеше поднесене захтјеве и надлежни орган донесе рјешења о одобравању мјесечног новчаног примања незапосленим социјално угроженим борцима.**

**Члан IV**

**Комисија треба да утврди да подносиоци захтјева испуњавају све услове који су прописани Одлуком.**

**Члан V**

**Доношењем овог Рјешeња, престаје да важи Рјешење број: 01/014-35/22 од 24.01.2022. године.**

**Члан VI**

**Ово рјешење ступа на снагу даном доношења, а биће објевљено у “Службеном гласнику општине Језеро”.**

**Број: 01-014- /22 Начелник**

**Дана: 28.11.2022. године Снежана Ружичић с.р.**

**25.**

**На основу члана 59. и 82. став 3. Закона о локалној самоуправи („Службени Гласник Републике Српске“, број: 97/69, 36/19 и 61/21 ), члана 67. и 88. Статута Општине Језеро број: 08/17 и 05/21 ), начелник општине доноси:**

**Р Ј Е Ш Е Њ Е**

**Члан 1.**

**Образује се Комисија за припрему пута за насип, довоз и разастирање насипа у општини Језеро ( у даљем тексту: Комисија ) од :**

* **раскрснице Баг до куће Милановић Крстана,**
* **раскрснице Станка Кутањца до куће Драге Савић-Мутић Неђиб,**
* **раскрснице Баг до куће Перак Лазе,**
* **пут за Перућицу од асфалта до куће Николчић Радомира.**

**инвеститора општине Језеро, улица 21. Новембра бб, 70 206 Језеро ( у даљем тексту: Комисија ) према наруџбеници број: 2 од дана 28.11.2022. године.**

**Члан 2.**

**У Комисију се именују:**

* **Каурин Милорад, дипломирани инжењер грађевине, као предсједник комисије,**
* **Савић Момир, као члан комисије,**
* **Палалић Драган, као члан комисије.**

**Члан 3.**

**Примопредаја ће се обавити дана 05.12.2022. године ( понедељак ) са почетком у 09:00 часова, у присуству представника извођача радова „М.Жељо“ д.о.о Шипово.**

**Послије извршене примопредаје комисија за примопредају дужна је да у року од осам дана по извршеној примопредаји састави писани извјештај о резултату изведених радова.**

**Члан 4.**

**Ово Рјешење ступа на снагу даном доношења и биће објављено у „Службеном гласнику општине Језеро“.**

**Број : 01-014-1008/22 Начелник**

**Дана, 05.12.2022. године Снежана Ружичић с.р.**

**САДРЖАЈ**

**СКУПШТИНА ОПШТИНЕ**

**74.Закључак........................................................................1**

**75.Закључак........................................................................1**

**76.Закључак........................................................................1**

**77.Закључак о прихватању нацрта одлуке о усвајању Ребаланса буџета општине Језеро за 2022. годину....................................................................................2**

**78.Закључак о прихватању Нацрта одлуке о усвајању плана буџета општине Језеро за 2023.годину................2**

**79.Годишњи план о утрошку средстава од шумске ренте на подручју општине Језеро у 2022.години.........3**

**80.Рјешење о именовању Радног тијрла.........................3**

**81.Закључак..........................................................................4**

**82.Закључак..........................................................................4**

**НАЧЕЛНИК**

**22.План сигурности личних података у општини Језеро.....................................................................................5**

**23.Правилник о провођењу Закона о заштити личних примања у општини Језеро..............................................7**

**24.Рјешење о именовању Комисије за процјену додјеле мјесечног новчаног примања социјално угроженим незапосленим борцима Одбрамбено-отаџбинског рата Републике Српске од прве до пете категорије.............................................................................9**

**25.Рјешење..........................................................................10**

**Оснивач Скупштина општине Језеро, тел/факс (050) 291-001 и (050) 291-002. Службени гласник општине Језеро излази по потреби.**

**Одговорни уредник Сузана Баришић**